Приложение № 2

**ПРОГРАМА**

**ЗА ПРОФИЛАКТИКА, НАДЗОР И КОНТРОЛ НА БОЛЕСТТА АНТРАКС В Република БЪЛГАРИЯ ПРЕЗ 2022 – 2024 г.**

**Идентификация на програмата**

Държава членка: **Република България**

Заболяване: **Антракс**

Период на изпълнение: **2022 – 2024 г.**

**За контакт:**

отдел „Здравеопазване на животните“,

дирекция “Здравеопазване и хуманно отношение към животните”,

Българска агенция по безопасност на храните

бул. „Пенчо Славейков“ 15A

1606, София, България

E-mail: [AHW@bfsa.bg](mailto:AHW@bfsa.bg)

1. **Цели на програмата**

Поддържане на имунна популация от възприемчиви животни в населените места, в които е констатиран антракс и ограничаване на по-нататъшното му географско разпространение на територията на страната. Навременно прилагане на мерките за контрол на заболяването (ваксинация, дезинфекция, унищожаване на трупове на умрели от антракс животни и получените от тях животински продукти), с цел ограничаване на разпространението на инфекцията при хора.

1. **Елементи на програмата**

**2.1. Ваксинация на възприемчиви животни**

* Еднократна ваксинация на всички говеда и еднокопитни над тримесечна възраст и овце над двумесечна възраст, както и на всички такива, закупени след извършената ваксинационна кампания от населени места, в които ваксинация срещу антракс не се провежда - в населени места, в които през последните **50 години** е регистриран еднократно антракс при животните за следните области - **Варна, Добрич, Разград, Силистра, Търговище и Шумен;**
* Еднократна ваксинация на всички говеда и еднокопитни над тримесечна възраст и овце над двумесечна възраст, както и на всички такива, закупени след извършената ваксинационна кампания от населени места, в които ваксинация срещу антракс не се провежда - в населени места, в които през последните **30 години** е регистриран еднократно антракс при животните за **останалите области от страната**;
* Двукратна ваксинация (пролет и есен) на всички говеда и еднокопитни над тримесечна възраст и овце над двумесечна възраст, както и на всички такива, закупени след извършената ваксинационна кампания от населени места, в които ваксинация срещу антракс не се провежда- **в населени места, в които е регистриран повече от един случай на болестта при животни през последните 50 години (стационарни антраксни огнища);**
* Спешна ваксинация на възприемчиви животни при констатиране на случай на антракс;

**2.2. Клинични и лабораторни изследвания**

* Лабораторно изследване (микробиологично и имунологично) на органни проби, кръв, секрети и екскрети, взети от умрели животни, при съмнение за антракс;
* Клинични обследвания на възприемчиви селскостопански животни;

**2.3. Други**

* Обезщетяване на собствениците на умрели от антракс животни и умрели животни в следствие на ваксинация срещу антракс;
* Обезвреждане на трупове на умрели от антракс животни и животински продукти, получени от животни с констатирано заболяване;
* Дезинфекция на животновъдни обекти, предприятия за преработка на животински продукти и други обекти, при констатиране на заболяването.

**3. Институции и организации отговорни за изпълнението на програмата**

* 1. **Българска агенция по безопасност на храните:**
     1. ЦУ на БАБХ

Дирекция “Здравеопазване и хуманно отношение на животните” :

* + разработва стратегия за профилактика, надзор и контрол на заболяването антракс и извършва контрол по прилагането на програмата;
  + изготвя и своевременно актуализира план за действие (контингенс план), който следва да се изпълнява при съмнение или при възникване на болестта антракс в съответствие с чл. 3 от Наредба № 6 от 5.10.2020 г. за мерките за профилактика, ограничаване и ликвидиране на болестта антракс по животните и за условията и реда за прилагането им;
  + координира действията на всички органи участващи в програмата;
  + събира информация и изготвя доклади с резултатите по програмата;
  + изпраща информация за изпълнението на програмата до всички звена, включени в изпълнението й (ОДБХ, НРЛ и др.) в края на текущата година;
  + изготвя допълнителни документи, във връзка с програмата или приложените мерки за ограничаване на болестта, в случай на възникване на заболяването (заповеди, инструкции, писма и др.);
  + в случай на възникване на огнище организира и контролира мерките за ограничаване и ликвидиране на болестта, определени от ЦУ на БАБХ;
  + изготвя и поддържа актуален списък на случаите на антракс по животните и населените места с антраксни полета в страната, публикуван на интернет страницата на БАБХ.

Дирекция „Контрол на храните” :

* извършва контрол на предприятията, осъществяващи месодобивна и преработваща дейност;
* изяснява движението на животински продукти (вкл. на технически животински продукти) от и към заразеното населено място, идентифицира местонахождението им и участва в унищожаването им.

Дирекция „Контрол на фуражите и странични животински продукти“ :

* изяснява движението на странични животински продукти (вкл. на технически животински продукти) от и към заразеното населено място, идентифицира местонахождението им и участва в унищожаването им.
  + 1. Областни дирекции по безопасност на храните
  + контролират изпълнението на програмата;
  + изготвят план за ваксинация на територията на съответната област в случай на възникнало огнище;
  + контролират дейностите на всички институции на регионално ниво и докладват данните в ЦУ на БАБХ;
  + събират и анализират данните за изследванията и проведената ваксинация за антракс в областта;
  + съхраняват, разпределят и водят на отчет ваксината;
  + организират ваксинацията в областта, съгласно ваксинационната програма;
  + официалните ветеринарни лекари по здравеопазване на животните вземат и изпращат проби, при съмнение за антракс;
  + официалните ветеринарни лекари по здравеопазване на животните изпращат месечна справка до отдел “Здравеопазване на животните“ към ОДБХ;
  + официалните ветеринарни лекари по здравеопазване на животните осигуряват проследяемост на пробите - връщане на резултатите от взетите проби обратно до фермата;
  + официалните ветеринарни лекари по здравеопазване на животните контролират въвеждането на резултатите от ваксинацията и лабораторните изследвания в информационната система ВетИс;
  + официалните ветеринарни лекари по здравеопазване на животните обобщават данните за изследваните и ваксинираните животни намиращи се на територията на общината;
    1. Регистрираните ветеринарни лекари:
  + извършват ваксинация срещу антракс на възприемчиви животни в населените места от съответната община;
  + взимат проби от умрели животни, при съмнение за антракс;
  + въвеждат данните в системата ВетИС от извършената ваксинация;
  + събират и обобщават данните за изследваните животни, при съмнение за заболяването;
  + изпращат месечен доклад до официалния ветеринарен лекар;
  + извършват клинични прегледи на възприемчивите към антракс стада и докладват всеки съмнителен случай на съответния официален ветеринарен лекар.

**3.2. Национална Референтна лаборатория „Антракс и Бяс“, към Национален диагностичен научноизследователски ветеринарномедицински институт (НДНВМИ), гр. София:**

* извършвалабораторно изследване (микробиологично и имунологично) на органни проби, кръв, секрети и екскрети, взети от умрели животни с характерна клиника за антракс;
* отразява в системата ВетИС резултатите от извършените изследвания;
* информира Дирекция ЗХОЖ при ЦУ на БАБХ за резултатите от извършените лабораторни изследвания.

**4. Териториален обхват**

Ваксинационната програмата ще бъде изпълнена на територията на 23 области на Република България (Таблица 2), в населените места, в които са регистрирани огнища на антракс по животните.

***Забележка: В случай на констатиране на огнище на антракс, на нови територии, допълнително ще бъде увеличен плана за изпълнение на съответната ОДБХ, както и количеството на ваксината, която трябва да бъде доставена и използвана.***

**5. Общо приложими мерки при констатиране на заболяването и реда за обявяването му.**

Антраксът попада в категория D и Е съгласно *Регламент за изпълнение (ЕС) 2018/1882 на Комисията от 3 декември 2018 година за прилагането на някои правила за профилактика и контрол на болести за категориите болести от списъка и за установяване на списък на животинските видове или групите животински видове, които носят значителен риск от разпространение на болестите от списъка* и в тази връзка по отношение на заболяването се прилагат мерките по чл. 9, букви г) и д) от Регламент (ЕС) 2016/429, включващи правила относно движение в рамките на Съюза, въвеждане и износ от ЕС, изискване за уведомяване при възникване на заболяването и докладване на ЕК и държавите членки и правила относно извършване на надзор.

Подлежи на обявяване по чл. 18-23 от Регламент (ЕС) 2016/429 и чл. 124 от ЗВД. Собствениците на животновъдни обекти имат задължения по отношение на информирането за промяна в здравословния статус на животните, за случаите на клане по необходимост и умрели животни съгласно чл. 55 и чл. 132, ал. 1, т. 4, 5 и 6 от ЗВД.

Съгласно *Регламент (ЕС) 2016/429 на Европейския парламент и на Съвета от 9 март 2016 година за заразните болести по животните и за изменение и отмяна на определени актове в областта на здравеопазването на животните* (Законодателство за здравеопазването на животните) и делегираните актове и актовете за изпълнение към него, операторите трябва да информират компетентния орган за обектите, в които отглеждат животни или събират, добиват, обработват и съхраняват зародишни продукти за целите на регистрация/одобрение. Съгласно чл. 51 от ЗВД животните подлежат на идентификация, а животновъдните обекти на регистрация по чл. 137 в БАБХ, който е официалният компетентен орган за идентификацията на животните и поддържа компютъризирана информационна система за въвеждане на данни за идентифицираните животни и регистрираните животновъдни обекти (интегрирана информационна система – ИИС ВетИС).

**6. Измерими цели за изпълнението на програмата**

**6.1. Цели на програмата за ваксинация за календарна година**

|  |  |  |  |  |  |  |
| --- | --- | --- | --- | --- | --- | --- |
| **Област** | **Говеда** | | **Овце** | | **Еднокопитни** | |
| **Брой** | **Ваксинация** | **Брой** | **Ваксинация** | **Брой** | **Ваксинация** |
| **Благоевград** | 52418 | 1700 | 126218 | 2100 | 5029 | 50 |
| **Бургас** | 36620 | 50 | 178232 | 2300 | 6363 | 50 |
| **Варна** | 12849 | 2550 | 10680 | 8700 | 585 | 50 |
| **Велико Търново** | 25535 | 1250 | 52633 | 9000 | 2081 | 50 |
| **Видин** | 6327 | 50 | 17994 | 600 | 3388 | 50 |
| **Враца** | 20510 | 1200 | 48015 | 2800 | 5908 | 50 |
| **Добрич** | 7073 | 6600 | 37992 | 17000 | 146 | 50 |
| **Ловеч** | 14622 | 1800 | 39658 | 1500 | 2583 | 100 |
| **Монтана** | 17403 | 1000 | 37131 | 1800 | 3766 | 100 |
| **Пазарджик** | 24418 | 100 | 50579 | 600 | 5174 | 50 |
| **Перник** | 7440 | 400 | 15043 | 1000 | 527 | 50 |
| **Плевен** | 26024 | 4000 | 42626 | 5300 | 8113 | 50 |
| **Разград** | 4670 | 5000 | 11200 | 13000 | 90 | 150 |
| **Русе** | 14568 | 3000 | 31197 | 5600 | 1809 | 50 |
| **Силистра** | 4797 | 7000 | 21289 | 24000 | 46 | 50 |
| **Сливен** | 30507 | 500 | 66153 | 3100 | 1385 | 100 |
| **София-град** | 21316 | 2000 | 5105 | 2400 | 1483 | 50 |
| **София-област** | 4818 | 300 | 63243 | 300 | 5130 | 50 |
| **Стара Загора** | 33069 | 1500 | 67393 | 1500 | 1631 | 50 |
| **Търговище** | 6200 | 6200 | 15600 | 15600 | 250 | 250 |
| **Хасково** | 54031 | 2000 | 91849 | 300 | 4340 | 50 |
| **Шумен** | 23457 | 25000 | 63453 | 30000 | 2800 | 1000 |
| **Ямбол** | 23245 | 8000 | 44728 | 21000 | 3154 | 50 |
| **Общо:** | **471917** | **81200** | **1138011** | **169500** | **65781** | **2550** |

**6.2. Цели, свързани с провеждането на диагностични тестове**

|  |  |  |  |  |  |
| --- | --- | --- | --- | --- | --- |
| Регион | Вид тест | Целеви животни (вид, категория) | Вид проба | Цел (надзор, определяне на серопревалентност, съмнение, контрол на ваксинация, тестване на ваксина и т.н.) | Брой планирани тестове за календарна година |
| Цялата страна | Имунологичен | Всички видове животни, всички категории | Тъканни проби | съмнение | 50 |
| Цялата страна | Микробиологичен | Всички видове животни, всички категории | Тъканни проби | съмнение | 50 |
| Общо: | | | | | 100 |

**7. Свързани документи и полезни връзки**

Референции към този документ:

1. Регламент (ЕС) 2016/429 на Европейския парламент и на Съвета от 9 март 2016 година за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) и делегираните актове и актовете за изпълнение към него;

2. Закон за ветеринарномедицинската дейност;

3. Наредба № 6 от 5.10.2020 г. за мерките за профилактика, ограничаване и ликвидиране на болестта антракс по животните и за условията и реда за прилагането им.

4. Наредба № 4 от 2020 г. за надзор и мониторинг на зоонозите при профилактиката, ограничаването и ликвидирането им.

5. План за действие (контингенс план) при съмнение или при възникване на болестта антракс.

**8. Исторически и епизоотологични данни за заболяването.**

<https://www.bfsa.bg/bg/Page/epi_data/index/epi_data/>